Marsaskala eliminati mill-kompetizzjoni Rapport: Stewart Said SLIEMA FRANK SALT………. 11 (0-3), (4-2), (4-4), (2-2) Konfront tipiku bejn żewġ timijiet rivali. Fin-nofs kien hemm post dirett fil-finali ta' din il-kompetizzjoni. Neptunes irnexxielhom jirbħu l-partita li f'mumenti minnhom żiedet fit-tensjoni minħabba li r-riżultat kien qrib. Fatt importanti li għen lil Neptunes għar-rebħa kien li qatt ma kienu minn taħt fil-partita. Kompliċi għar-rebħa ta' Neptunes, kienet il-prestazzjoni tagħhom fl-ewwel sessjoni. It-tim ta' Jovan Popovic kiseb vantaġġ ta' tliet gowls permezz ta' Jeremy Abela, Mark Castillo u man-up veloċi ta' Jake Muscat. Sliema rkupraw mill-ħasda inizjali u wara li kienu 5-1 minn taħt, skorjaw tliet gowls konsekuttivi permezz ta' Matthew Mifsud, Mark Meli u Zach Mizzi. Il-logħba ħadet xejra differenti hekk kif is-Slimiżi bdew jaqsmu l-logħob mal-avversarji mhux biss fil-gowls iżda wkoll fid-dwelli individwali. Wara li għal tliet darbiet konsekuttivi, wieġbu għall-gowls tal-avversarji, Sliema ġabu d-draw bit-tielet gowl fil-logħba ta' Zach Mizzi. Madankollu Sam Gialanze ħalla lil Neptunes 9-8 fil-vantaġġ b'gowl sabiħ. L-andament fl-aħħar sessjoni baqa' l-istess. Neptunes jiftħu vantaġġ doppju darbtejn u Sliema jwieġbu ftit wara. B'hekk il-logħba baqgħet inċerta sal-aħħar iżda t-tentattivi Slimiżi biex jevitaw it-telfa kienu għalxejn, b'Neptunes jamministraw l-aħħar sekondi. 8 M'SKALA FISH AND FISH…… 6 (2-2), (1-2), (2-1), (3-1) Valletta Izibet irkupraw mit-telfa kontra Neptunes u għelbu lil Marsaskala biex jistennew ir-rebbieħ bejn Exiles u San Ġiljan. Ir-rebħa għall-Beltin waslet b'diffikultà hekk kif għal ħafna ħin, Marsaskala kienu tajbin daqshom u għal ftit ħin anki aħjar. Forsi n-nuqqas ta' attenzjoni fl-aħħar sessjoni, kienu determinanti għat-tim ta' Arpad Babay biex b'hekk ġew eliminati mill-kompetizzjoni. Wara li Michele Stellini fetaħ l-iskor għal Valletta fl-ewwel azzjoni, Marsaskala wieġbu mill-ewwel u saħansitra marru 2-1 minn fuq. Niki Lanzon ġab id-draw għal 2-2. Lanzon poġġa lil Valletta minn fuq bi ġmiel ta' gowl mid-distanza iżda l-Beltin naqsu li jibnu fuq il-vantaġġ li kellhom, b'konsegwenza li Marsaskala tejbu l-logħob tagħhom u ma kinitx sorpriża li reġgħu dawru r-riżultat, b'gowls tal-veteran Paul Privitera u Mark Carani. It-tim ta' Zoran Maslovar ġab id-draw fit-tielet sessjoni permezz ta' Nikolai Zammit, Carani ħalla lil Marsaskala minn fuq b'gowl b'saħħtu, b'Miguel Zammit iġib id-draw għal 5-5. Valletta fetħu vantaġġ doppju b'gowls ta' Nikolai Zammit u Andrea Agius. Ir-raba' gowl ta' Mark Carani żamm lil Marsaskala jittamaw għall-aħħar żewġ minuti iżda kien Miguel Zammit li għalaq il-logħba bit-tmien gowl Belti.